Er du interesseret i fugle, ved du nok, at Aprilvejret har været rigtig godt. Det ved naturtegner Jens Frimer fra Øsløs nordøst for Thisted i hvert fald. - Hver dag kommer der en ny fugl. I går kom Gærdesangeren, vi kan høre heromkring, og Svalen er lige kommet. - Det er i høj grad bare om at komme ud og kigge, siger han. Blandt andet er et usædvanligt stort antal storke kommet til Danmark fra Afrika. - Vi havde stork, som nærmest ikke yngler i Danmark mere, men som også laver det her nummer, at de tager sådan en udflugt. Det er de varme vinde, der sender de mange fugle i retning af Midt- og Vestjylland. - Når der kommer de her varme vinde fra øst og især sydøst, og de er vedvarende og holder nogle dage, bliver det ekstra spændende i Vestjylland og Nordvestjylland, fordi det store træk, der vandrer gennem Jylland i en bred front, får afdrift og bliver presset ud mod vestkysten. Man håber, at antallet af storke gør, at antallet af ynglende storke også forøges.

Referat:
Godt vejr og varme vinde har fået mange fugle til landsdelen. Også dem, der sjældent lægger vejen forbi.